**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBEI NUOSAVYBĖS TEISE PRIKLAUSANČIO TURTO INVESTAVIMO FORMUOJANT UAB „SENASIS TURGUS“ ĮSTATINĮ KAPITALĄ, PRITARIMO UAB „SENASIS TURGUS“ ĮSTATŲ PROJEKTUI IR STEBĖTOJŲ TARYBOS IŠRINKIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379; 2009, Nr. 77-3165, Nr. 159-7206; 2010, Nr. 25-1177, Nr. 51‑2480, Nr. 86-4525; 2011, Nr. 52-2504) 16 straipsnio 2 dalies 26 punktu ir 3 dalies 9 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2006, Nr. 87-3397; 2008, Nr. 19-673; 2009, Nr. 93-3967) 11 straipsnio 2 dalimi, 19 straipsnio 1 dalies 4 punktu, 2 dalies 3, 5, 6 ir 7 punktais, Lietuvos Respublikos akcinių bendrovių įstatymo (Žin., 2000, Nr. 64-1914; 2003, Nr. 123-5574; 2009, Nr. 91-3914, Nr. 154-6945; 2010, Nr. 1-22; 2011, Nr. 160-7565) 4 straipsniu, 20 straipsnio 1 dalies 3 punktu ir įgyvendindama Sprendimo investuoti valstybės ir savivaldybių turtą priėmimo tvarkos aprašą, patvirtintą Lietuvos Respublikos Vyriausybės 2007 m. liepos 4 d. nutarimu Nr. 758 (Žin., 2007, Nr. 80-3275; 2008, Nr. 61-2314; 2009, Nr. 132-5743), Klaipėdos miesto savivaldybės taryba nusprendžia:

1. Investuoti Klaipėdos miesto savivaldybei nuosavybės teise priklausantį ir šiuo metu Klaipėdos miesto savivaldybės įmonės „Senasis turgus“ patikėjimo teise valdomą turtą, kurio nepriklausomo turto vertintojo nustatyta rinkos vertė – 5972000 Lt (penki milijonai devyni šimtai septyniasdešimt du tūkstančiai litų), formuojant uždarosios akcinės bendrovės „Senasis turgus“ įstatinį kapitalą.

2. Perduoti BĮ Klaipėdos miesto savivaldybės administracijai savivaldybei nuosavybės teise priklausančių 5972000 (penkis milijonus devynis šimtus septyniasdešimt du tūkstančius) uždarosios akcinės bendrovės „Senasis turgus“ akcijų (vienos akcijos nominali vertė – 1 litas) valdyti, naudoti ir disponuoti jomis patikėjimo teise.

3. Pritarti Uždarosios akcinės bendrovės „Senasis turgus“ įstatų projektui (pridedama).

4. Išrinkti ketveriems metams 3 narių uždarosios akcinės bendrovės „Senasis turgus“ stebėtojų tarybą: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. Nustatyti, kad sprendimo 2 ir 4 punktai įsigalioja uždarosios akcinės bendrovės „Senasis turgus“ įregistravimo Juridinių asmenų registre dieną.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Milda Petrauskaitė, tel. 39 61 79

2012-11-06